जीवन के सुंदर आ अच्छा कईसे बनावल जाए
एक आदमी एगो संत से पूछले कि, जीवन के सुंदर बनावे के इच्छा बा एहीसे हमरा के कवनो अईसन उपाय बताईं जेकरा से जीवन के हम अवरू निमन बनावे सकी।
संत आपना लगे राखल तीन गो चीज उठाके ओह आदमी के दे देले, तनी सा रूई, एगो मोमबत्ती अवरू एगो सुई। तीनो चीज ओह आदमी के हाथ में देला के बाद संत कहले कि, हो गईल हमार उपदेश, अब जा।
उ आदमी उहाँ से चल देले, लेकिन उनुका समझ में ना आवत रहे कि संत इ तीनों चीज उनुका के काहे देले बाड़े। उ आदमी फेर लवट के संत के लगे गईले अवरू कहले, महाराज इ जवन कुछ समान आप देनी ह इ हमरा समझ में नईखे आवत।
संत कहले कि, इ जवन रूई देले बानी, एकर खासियत इ बा कि इ धागा बनके हर एक के लाज ढंकेला। हमार परमात्मा के प्यारा इंसान भी उहे ह जे दूसर के लाज ढंकेला अवरू दूसर के संरक्षण देवेला।
मोमबती जरेला जरूर, लेकिन प्रकाश बनके अंधेरा दूर करेला, दोसरा के राह देखावेला। तुहो एही रूप के धारण करिह। हरदम दोसरा खातिर अंजोर बनके रहीह अवरू तीसर चीज जवन तहरा के देले बानी, ‘सुर्ई’। सुई के बिना संसार के काम ना चलेला। टुकड़ा के, फाटल के, कटल के जोड़े के काम करेला। सुई के बिना कुछो जुट नईखे सकत।
आगे संत कहले, त दुनिया में भी परमात्मा के प्यारा उहे बा जवन फाटल दिल के सिअल करेला, जवन टूटल दिल के जोड़ल करेला, छीटाइल के जवन बिनल करेला। इहे हमार उपाय ह।
mag_Deva bho_Deva bho_Deva bho_Deva bho_Deva bho_Deva bho_Deva